നിയമസഭാ കൈയാങ്കളി കേസ് മന്ത്രി വി.ശിവന്കുട്ടി രാജിവയ്ക്കണമെന്ന് പ്രതിപക്ഷം തിരുവനന്തപുരം: മന്ത്രി വി.ശിവന്കുട്ടി രാജിവയ്ക്കണമെന്ന ആവശ്യവുമായി പ്രതിപക്ഷം. നിയമസഭാ കൈയാങ്കളി കേസിലെ സുപ്രീംകോടതി വിധിയുടെ പശ്ചാത്തലത്തിലാണ് വി ശിവന്കുട്ടിയുടെ രാജി ആവശ്യപ്പെട്ട് പ്രതിപക്ഷം രംഗത്തെത്തിയത്. സുപ്രീംകോടതി ചോദിച്ചത് യുഡിഎഫ് ഉന്നയിച്ച കാര്യങ്ങള് തന്നെയാണെന്ന് പ്രതിപക്ഷനേതാവ് വി.ഡി സതീശന് വ്യക്തമാക്കി. കേസില് വിചാരണ നേരിടണമെന്ന് സുപ്രീംകോടതി അന്തിമമായി വിധികല്പ്പിച്ച സാഹചര്യത്തില് വി.ശിവന്കുട്ടി മന്ത്രിസ്ഥാനം രാജിവയ്ക്കണമെന്നും പരിപാവനമായ നിയമസഭ തല്ലിത്തകര്ക്കാന് നേതൃത്വം കൊടുത്ത ഒരാള് മന്ത്രി പദവിയിലിരിക്കുന്നത് സഭയ്ക്ക് ഭൂഷണമല്ലെന്നും അദ്ദേഹം പറഞ്ഞു. മന്ത്രി രാജിവച്ചില്ലെങ്കില് മുഖ്യമന്ത്രി രാജി ആവശ്യപ്പെടണമെന്നും വി ശിവന്കുട്ടി മന്ത്രിസ്ഥാനത്ത് തുടരുന്നത് ധാര്മ്മികമായും നിയമപരമായും ശരിയല്ലെന്നും വി ഡി സതീശന് കൂട്ടിച്ചേര്ത്തു.